b"\n_START_ARTICLE_\nJohannes Andreas Grib Fibiger\n_START_SECTION_\nRecerca cient\xc3\xadfica\n_START_PARAGRAPH_\nInici\xc3\xa0 la seva recerca cient\xc3\xadfica sobre la bacteriologia de la dift\xc3\xa8ria. Posteriorment, mentre estudiava l'aparici\xc3\xb3 de la tuberculosi en rates de laboratori va trobar tumors en algunes d'aquestes. Va descobrir que aquests tumors estaven associats als cucs par\xc3\xa0sits dels nematodes que havien estat vivint en algunes paneroles que les rates havien menjat, pensant que aquests organismes havien pogut ser la causa dels tumors o c\xc3\xa0ncer. La seva recerca sobre aquest fet el va dur a observar com les rates havien sofert una defici\xc3\xa8ncia de vitamina A, que els hi generava els tumors. Els par\xc3\xa0sits havien causat simplement una irritaci\xc3\xb3 del teixit fi que va transformar les c\xc3\xa8l\xc2\xb7lules danyades en c\xc3\xa0ncer; qualsevol irritaci\xc3\xb3 del teixit fi hauria pogut induir els tumors. Encara que la relaci\xc3\xb3 espec\xc3\xadfica entre els par\xc3\xa0sits i el c\xc3\xa0ncer m\xc3\xa9s endavant es consider\xc3\xa0 poc important, la idea que el danys del teixit fi eren una causa del c\xc3\xa0ncer fou un avan\xc3\xa7 important en la investigaci\xc3\xb3 sobre aquest. _NEWLINE_L'any 1926 fou guardonat amb el Premi Nobel de Medicina o Fisiologia per les seves investigacions sobre el c\xc3\xa0ncer."